Dunaszekcső község képviselőtestülete 
6/1992.

Jegyzőkönyv
Készült: a Dunaszekcső községi képviselőtestület 1992. április 7én megtartott üléséről.

Jelen vannak:  Dr. Schmidt József,

Dr. Pálos Ferenc,

Dr. Márton Lázár, 

dr. Wilhelm József,

Draskovits Pál, 

Sándor József,

Szödényi István,

Guzsván Lajosné,

Hetényi Ádámné helyi képviselők, továbbá

Hegedűs György, Peteli József, Gubik Gézáné tanácskozási joggal meghívottak.

Dr. Schmidt József polgármester üdvözli a helyi képviselőket, valamint a tanácskozási joggal meghívottakat. Megállapítja, hogy az ülés határozatképes, mert mind a 9 fő képviselő jelen van.

Ezután az ülést megnyitja, majd javaslatot tesz a napirendi pontokra, melyet a képviselők egyhangúlag elfogadtak, így az alábbi napirendi pontokat tárgyalták meg:

Napirendi pontok:

1.) Lejárt határidejű határozatok, két ülés között történtek

Előadó: Dr. Schmidt József polgármester

2.) Rendeletalkotás a szennyvíz- és szeméttelep működtetéséről 

Előadó: dr. Schmidt József polgármester

3.) Rév Vállalat vagyonának önkormányzati tulajdonba kerülése

Előadó: Dr. Schmidt József polgármester

4.) Központi konyha üzemeltetési formájának megváltozatása
Előadó: Dr. Schmidt József polgármester

5.) Egyebek

NAPIRENDEK TÁRGYALÁSA

1.) napirendi pont: Lejárt…

Dr. Schmidt József polgármester: Az önkormányzat intézményeiben dolgozók részére a 20%-os bérfejlesztés megtörtént. 

· Sárközi János vállalkozóval – három havi próbaidő eltelte után – a szerződést módosítottuk.

· A lakbéremelés megtörtént.

· A „Fagylaltozó-teázó”-hoz tartozó földrésztlet eladása folyamatban van.

Két ülés között történtekről:

· A Népjóléti Bizottság március 18-án tartott ülésén 20 fő kérelmét tárgyalta meg, ebből 10 fő esetenkénti segély kérelmét elutasította, 1 fő rendszeres nevelési segély iránti kérelmét elutasította, 2 fő rendszeres szociális segély iránti kérelmét  elutasította, 6 főnek pénzbeli segélyt állapított meg, 1 főnek közmunkát ajánlott.
· A telefonközpont a Szőlő utcában a játszótér sarkán lesz kialakítva, ezt a területet tartották alkalmasnak. Az eladási ár 1000 Ft/m2.

· Bár község képviselőtestülete az ülésen úgy döntött, hogy e tanév végétől az alsó tagozat különválik.

dr. Wilhelm József: Szerinte a különválás negatívuma 3-4 év múlva fog mutatkozni.

Guzsván Lajosné: A különválás miatt az iskola költségvetését is módosítani kell.

Több hozzászólás nem volt, a képviselőtestület 9 szavazattal 0 ellenében az alábbi határozatot hozta: 

25/1992. számú határozat
A képviselőtestület a lejárt határidejű határozatokról szóló jelentést elfogadja és a két ülés között történtekről szóló tájékoztatót tudomásul veszi.
2.) napirendi pont: Rendeletalkotás a szennyvíz- és szeméttelep működtetéséről (írásban mellékelve)

Dr. Schmidt József polgármester: A héten volt az új szemét- és szennyvíztelep átadása, működtetésre átvettük.

dr. Wilhelm József: Szerinte a rendeletből ki kellene hagyni a vendéglátóipari üzletből származó és a mezőgazdasági eredetű szennyvizet.

Draskovits Pál: Az új szeméttelepet érdemes lenne megnézni az egész testületnek.

Hegedűs György: Tisztázni kellene, hogy ki viheti a telepre térítés nélkül a szennyvizet. Mi legyen a pécsi Talaj- erdőgazdálkodási vállalattal?

Dr. Schmidt József polgármester: Szerinte ha a helyi vállalkozók elbírják, a pécsieket fokozatosan kiszorítják majd a térségből.

Többségi vélemény alapján a vendéglátóipari valamint a mezőgazdaságból származó szennyvíz a rendeletből kimarad.

Több hozzászólás nem volt, a képviselőtestület 9 szavazattal 0 ellenében az alábbi rendeletet alkotta:

A Dunaszekcső Községi Önkormányzat képviselőtestülete 
4/1992. számú önkormányzati rendelete

a szemét- és szennyvíztelep használatára vonatkozó szabályokról

(a rendelet a jegyzőkönyv melléklete)

3.) napirendi pont: Rév Vállalat vagyonának önkormányzati tulajdonba kerülése (írásban mellékelve)

Dr. Wilhelm József: A 2. variációt tartja szimpatikusabbnak, kibővítve az üzemeltetés formája és módja kifejezéssel.

Szödényi István: Szerinte várjuk meg a mohácsi képviselőtestület döntését és utána térjünk vissza.

Peteli József: A visszafejlődést semmi esetre sem szabad megengedni. Főleg nyári – aratási – időszakban sűrű kompközlekedés indokolt.

Dr. Schmidt József polgármester: A Minisztérium a kompközlekedést helyközi közlekedésnek fogja fel, így ehhez állami támogatást nem ad.

Az 1. változat szimpatikusabb, ha lenne még + 3. vállalkozó, de végső soron mindkét változatot megfelelőnek tartja. 

A képviselőtestület állásfoglalása: mindkét változatot jónak találja, a mohácsi képviselőtestület döntése után alakítja ki végleges döntését.

4.) napirendi pont: Központi konyha üzemeltetési formájának megváltoztatása

Dr. Schmidt József polgármester: Ismerteti, hogy Fábik József vállalkozó 50%-os bérleti díj csökkentést kért szóban, de úgy foglaljunk állást ebben, mintha írásban is beadta volna a kérelmet.

A vállalkozó fizetésképtelen, félő, hogy a KÖJÁL bezáratja a konyhát. Bérleti díj mérséklését nem javasolja, mivel a báriaknak is itt főz és Bár csak a normát fizeti részére, mi pedig a 160%-ot. A mi szerződésünk méltányos. Gondolkodni kell azon, ha a vállalkozó a szerződést felbontja, hogyan üzemeltessük tovább a konyhát.
Két megoldást tud elképzelni:

· az önkormányzat a konyhát visszaveszi, 4 főt alkalmazna ebből 1 fő lenne a felelős a főszakács és fél fő ún. gazdasági munkatárs.

A szakácsnői állásokat meghirdettük, a jelenlegi dolgozók jelentkeztek is,

-    vagy pedig a TSZ-szel közös üzemeltetést.

E megoldás kapcsán tisztázni kellene, hogy felújítás, karbantartás költségei fognak terhelni.

Dr. Wilhelm József: Holnap jönnek az osztrák szakemberek, ezt a lehetőséget elővezeti részükre. Mindenesetre szerinte bárki veszi át a konyhát non profitos. Ha működtetnék, akkor átvenné a dolgozókat és mindkét egységet ellátnák, a két stáb együtt.

Guzsván Lajosné: Javasolja, hogy a konyhával kapcsolatos összes számadatot adjuk meg a tsz-nek, és ha áttanulmányozták, újra térjünk vissza.

Hetényi Ádámné: Szerinte, ha a konyhát lélekkel vezeti valaki, nyereségessé lehet tenni.

Peteli József:  Amikor a konyhát meghirdették, ő is gondolkodott azon, hogy kiveszi, de nem látott benne fantáziát, szerinte is veszteséges. 

A képviselőtestület amellett foglal állást, hogy Fábik József vállalkozó bérleti díját reálisnak tartja, azt nem mérsékli.

5.) napirendi pont: Egyebek

Dr. Pálos Ferenc képviselő elment az ülésről.

Dr. Schmidt József polgármester: Megjelenik az ún. „kék közlöny” a képviselők jogszabályi tájékoztatására, melyből egy-egy példányt ad a jelenlévő képviselőknek tanulmányozzák és a következő ülésen nyilatkozzanak, hogy rendeljük-e meg részükre.

· az egészségügyi kártyával kapcsolatosan elmondja, hogy akinek nincs munkáltatója és szociálisan rászorult – melyet a jegyző bírál el – az állam állalja át a térítést.

· A helyi kmb. Rendőr részére a Rendőrség biztosítana szolgálati kocsit, ha kapna útiköltség átalányt az önkormányzattól

A testület véleménye, hogy mivel keveset van a körzetben, ne kapjon támogatást.

Hegedűs György ismerteti Bálint Istvánné, Fodré Istvánné, és Mező József Fok utcai lakosok kérelmét, mely szerint megvásárolnák a jelenleg ingyenes használatukban lévő területet. A Fok utcában a fahídtól a gázcseretelepig terjedő részről van szó. Mező József garázst építene a területre, a másik két kérelmező továbbra is kert céljára használná.
Kérdés: eladjuk-e a területet, és ha igen, mennyiért?

Ha eladásra kerül, az ár kialakításánál figyelembe kell venni, hogy a területet ők hozták rendbe és tették használhatóvá, másrészt a garázsépítéshez a lakóteleknél magasabb árat indokolt megállapítani. A lakótelek jelenlegi árai 120 Ft/m2. 200 Ft/m1 árat javasol megállapítani.

A helyi képviselők a javaslattal egyetértettek, és 8 szavazattal 0 ellenében az alábbi határozatot hozták:

26/1992. számú határozat
A képviselőtestület a dunaszekcsői 72, 73, 74/1 helyrajzi számú ingatlanokat eladásra kijelöli, és az eladási árat 200 Ft/m2-ben állapítja meg.

Az adásvételi szerződések elkészítéséről a hivatal gondoskodjon.

Határidő: 1992. április 30.

Felelős: Dr. Schmidt József polgármester

Hegedűs György ezután ismerteti Wágner István  és felesége, Kovács Antal és felesége, Buchammer József és élettársa dunaszekcsői lakosok vissza nem térítendő támogatás iránti kérelmét. Mindhárom család első saját lakását szeretné megvásárolni. 

A testület vita után az alábbi határozatokat hozta:

5 szavazattal 3 ellenében:

27/1992. számú határozat
A képviselőtestület a 7/1992. számú önkormányzati rendelet alapján (2.szak.) Wágner István és felesége Dunaszekcső, Thököly u 1/a szám alatti lakosok részére ötvenezer forint vissza nem térítendő támogatást nyújt a Dunaszekcső, Béke u. 10. szám alatti lakóház megvásárlásához.

A támogatás kiutalásáról a hivatal gondoskodjon.

Határidő: az adásvételi szerződés bemutatását követően azonnal

Felelős: Hegedűs György körjegyző 

7 szavazattal 1 ellenében:

28/1992. számú határozat
A képviselőtestület a 7/1992. számú önkormányzati rendelet 2. szakasza alapján Kovács Antal és felesége Dunaszekcső, Csokonai u. 15 sz. alatti lakosok részére egyszázezer forint vissza nem térítendő támogatást nyújt a Dunaszekcső, Csokonai u. 17. szám alatti lakóház megvásárlásához.
A támogatás kiutalásáról a hivatal gondoskodjon.

Határidő: az adásvételi szerződés bemutatását követően azonnal

Felelős: Hegedűs György körjegyző

6 szavazattal 2 ellenében:

29/1992. számú határozat
A képviselőtestület a 7/1992. számú önkormányzati rendelet 2. szakasza alapján Buchammer József Dunaszekcső, Újvárosi u. 51. szám alatti lakosok részére ötvenezer forint vissza nem térítendő támogatást nyújt a Dunaszekcső, Újvárosi u. 65. szám alatti lakóház megvásárlásához.

A támogatás kiutalásáról a hivatal gondoskodjon.

Határidő: az adásvételi szerződés bemutatását követően azonnal

Felelős: Hegedűs György körjegyző

Peteli József: A Zrínyi utcában az út megszélesítése folyamatban van. Ez a munka így nem ér semmit, mert az út problémáját nem oldja meg. Esőzés esetén nem tudja az út „kiöblíteni megát”, csak úgy tudná, ha kiemelnék. Ez a megoldás így felesleges pénzkidobás.

Dr. Schmidt József: A falugyűléstől kezdve több fórumon elhangzott az igény a Zrínyi utcai út szélesítésére. Ha teljes megoldást nem is jelent, mindenképpen segíti a forgalom torlódását, mert kerülni tudják egymást a járművek.

Több tárgy nem lévén a polgármester a képviselőtestület ülését berekesztette.

Kmft.


Dr. Schmidt József
Hegedűs György


polgármester 
körjegyző 

A Dunaszekcső Községi Önkormányzat képviselőtestülete 

4/1992. számú önkormányzati rendelete 

a szemét- és szennyvíztelep használatára vonatkozó szabályokról

A Dunaszekcső Községi Önkormányzat Képviselőtestülete az 1990. évi LXV. tv. 16. §. /1/ bekezdésében foglalt felhatalmazás alapján a következőket rendeli:

1. §.

E rendelet célja, hogy szabályozza az újonnan megépített szemét- és szennyvíztelep használatát, biztosítsa a köztisztasági és környezetvédelmi szempontok érvényesülését a lakosság igényének megfelelően.
2. §.

a.) A szeméttelepre szemetet csak a dunaszekcsői lakosság, a szemétszállítás intézményesen végző vállalkozó; valamint azok az egyéb vállalkozók szállíthatnak, akik szemétszállítási díjat fizetnek.

b.) A dögkút a szeméttelep külön e célra megépített része. A dögkútba csak a lakosságtól származó, illetve a közterületen talált kisebb állati hullák dobhatók.

3. §.

a.) A szennyvíztelepre illetve a nyárfaerdőbe térítésmentesen csak azok a vállalkozók szállíthatnak szennyvizet, akiknek erre az önkormányzattól engedélyük van.

b.) A szennyvíztelepre és a nyárfaerdőbe csak Dunaszekcsőről származó szennyvíz szállítható térítésmentesen.

c.) A szennyvízszállító vállalkozók havonta jelentést tesznek a polgármesteri hivatalban az általuk kihordott szennyvíz mennyiségéről.

4. §.

A telep kulcsa az őrtől vehető át, és az igénybevétel után neki kell visszaadni.

5. §.

A telep nyitvatartási ideje: 

Téli időszámítás: 7-17 óráig,

Nyári időszámítás: 6-20 óráig,

Kivétel április és szeptember: 7-19 óráig,

Szombat délután és vasárnap: szünnap

6. §.

Szabálysértést követ el, és 10.000 forintig terjedő pénzbírsággal sújtható, aki e rendelet előírásait megszegi vagy kijátssza.

7. §.

Ez az önkormányzati rendelet kihirdetése napján lép hatályba, rendelkezéseit a telep átadását követően kell alkalmazni.

Dunaszekcső, 1992. április 8.


Dr. Schmidt József
Hegedűs Görgy


polgármester 
körjegyző 

Ez az önkormányzati rendelet Dunaszekcsőn kihirdetésre került.

Dunaszekcső, 1992. április 16.



Hegedűs György



körjegyző 

Dunaszekcső község polgármesterétől
6/1992. 

Meghívó

Dunaszekcső község önkormányzati képviselőtestülete 1992. április 8-án (szerda) délután 16 órai kezdettel ülést tart, melyre meghívom.

Az ülés helye: a községháza tanácskozó terme

Napirendi pontok:

1.) Lejárt határidejű határozatok, két ülés között történtek

Előadó: Dr. Schmidt József polgármester

2.) Rendeletalkotás a szennyvíz- és szeméttelep működéséről

Előadó: Dr. Schmidt József polgármester

3.) Rév vállalat vagyonának önkormányzati tulajdonba kerülése

Előadó: Dr. Schmidt József polgármester

4.) Központi konyha üzemeltetési formájának megváltoztatása 

Előadó: Dr. Schmidt József polgármester

5.) Egyebek

A 2.) és a 3.) napirendi pontokhoz írásos anyag mellékelve!

Dunaszekcső, 1992. március 31.


Dr. Schmidt József


polgármester 

17/92.

20 pl.

Dunafalva község Polgármestere

Mohács Város Polgármesterének

Dunaszekcső község Polgármesterének

Megyei Vagyonátadó Bizottság Elnökének

Révhajózási Vállalat Igazgatójának

Székhelyükön

A Mohácsi Révhajózási Vállalat vagyonának önkormányzati tulajdonba adásáról – az üzemeltetés kérdéskörével összefüggésben és attól eltekintve is – az elmúlt év júniusa óta többször is tárgyaltunk.

A Megyei Vagyonátadó Bizottság ellőtt folytatott tárgyalásunkon is felmerült, hogy a Révhajózási Vállalatból megalakítandó gazdasági társaság (formája tisztázandó kérdés) keretében továbbra is egy cégként működve üzemeltetné a Dunafalva-Dunaszekcső közötti átkelőhelyet. Ezen megállapodási lehetőséget preferálva járultunk hozzá az átkelőhelyen üzemelt önjáró komp értékesítéséhez, melyet a megyei sajtó csúsztatásokkal megtűzdelve tárt a nyilvánosság elé.

A további közös működésünk lehetőségeiről folyó tárgyalások akadálya Mohács Város Képviselőtestületének ezzel ellentétes, a szétválás melletti határozata, illetve Dunafalva Község Képviselőtestületének hasonló állásfoglalása (amely azonban nem zárja ki a további közös üzemeltetés lehetőségét sem.).

A mielőbb meghozni szükséges végső döntés tehát újra testületi határozathozatalt igényel. A dunafalvi önjáró komp értékesítése új helyzetet teremt azzal, hogy a veszteségforrás megszűntetésére nyílt lehetőség, hiszen önálló vagy közös üzemeltetés esetén is vállalkozás keretében célszerű azt üzemeltetni.
A vagyoni kérdések rendezése érdekében Dunafalva község Önkormányzata a következő alternatív tárgyalási javaslatot terjeszti elő:

I. változat: Dunaszekcső és Dunafalva községek leválnak Mohácstól és az átkelés önálló üzemeltetéséről gondoskodnak. Az állami vagyon megosztása során a következő, jelenleg is az üzemet szolgáló vagyonra tartanak igényt:
· parti művek

· kikötő pontonok

· révház, révváró és műhelyépület

· vontatott komp

· „Újmohács” kishajó

· az önjáró komp és a vontatott komp adózott árkülönbözete (9 millió Ft)

· az „Újmohács” tartalék-alkatrészei

Dunaszekcső és Dunafalva önkormányzatai 50-50%-ban tulajdonosai a közösen üzemeltetett vagyonnak.
Megj.: Ez a változat csak Dunaszekcső képviselőtestületétől igényel határozatot, mivel Mohács Város képviselőtestülete a szétválásról szóló határozatával azt már jóváhagyta (a különbséget csak az önjáró komp hagyományos kompra és készpénzre való konvertálása jelent.).

II. változat: A Révhajózási Vállalatból alakuló gazdasági társaság tovább is üzemelteti a Dunaszekcső-dunafalvi átkelőhelyet. A létrehozandó gazdasági társaságban Dunaszekcső és Dunafalva 10-10%-os, Mohács város 80%-os tulajdoni hányaddal venne részt.

A gazdasági társaság általunk elfogadható formája: korlátolt felelősségű társaság.

A társasági szerződésben a társaság tagjai egyhangú – tulajdoni hányadtól függően – szavazatának kikötését fogadhatjuk el a 

- révátkelés díjának megváltoztatása,

- a menetrend megváltoztatása és

- az üzemeltetés formájának megváltoztatása

Ügyeiben.

A vagyon elvi megosztása a társasági szerződés aláírásával egyidejűleg megtörténne.

Annak hangsúlyozásával, hogy Dunafalva község bármelyik változat elfogadására hajlandó, kérem az érintett önkormányzatok polgármestereit, hogy tárgyalási javaslatunkat bocsássák testületi vitára és döntésükről értesítsenek.
Dunafalva, 1992. március 13.



Tisztelettel:



Elmer István sk.



polgármester

Dr. Schmidt József Polgármester Úr!

Alulírott  Bayer László Dunaszekcső, Malomköz 12. szám alatti lakos azzal a kéréssel fordulok a T. Címhez, hogy a lakásom javításához szíveskedjék a Polgármesteri Hivatal segítséget adni.

Házunk dűlőfélben van. A tető beázik, a falak omladoznak. Semmilyen jövedelmem nincs, és a betegségem miatt alkalmi munkát sem tudok vállalni.

Kérem a Tisztelt Polgármester Úr segítségét.


Tisztelettel:


Bayer László

Dunaszekcső, 1992. július 9.

Dunaszekcső Község Képviselőtestülete

Kérelem

Alulírott Sárközi János Dunaszekcső, Szabadság tér 7. szám alatti lakos – vállalkozó – azzal a kéréssel fordulok a T. Testülethez, hogy az 1992. évre megállapított szemétszállítási díjat – amely a II. n. évtől 400 e Ft/év volt – megemelni szíveskedjenek 182 e Ft-tal éves szinten.

Kérésemet azzal indokolom, hogy az SZTK-t felemelték havi 4.320 Ft-ra, továbbá az üzemanyag ára is emelkedett, valamint a gép amortizáció, a munkások napszámbére is engem terhel.

Köztudott dolog, hogy Dunaszekcsőn mennyi szemét van, az összes kirakott szemetet elszállítom, ha a szemétszállítási napba – szerda – nem fér bele, a következő napon szállítom a továbbiakban is. 

További indokom még, hogy az új szeméttelep messzebb van, mint a régi volt. 

Az alábbiakban részletezem az egy napra eső kiadásaimat: I. félévre:
- üzemanyag: 
2.730 Ft

- munkások napszámbére:
2.400 Ft

-amortizáció:
2.000 Ft

- SZTK:
1.080 Ft

Összesen:
8.210 Ft
Összes kiadás az I. félévre: 217.565 Ft
II. félévre

- üzemanyag: 
2.730 Ft

- munkások napszámbére:
2.400 Ft

-amortizáció:
2.000 Ft

- SZTK:
   648 Ft

Összesen:
7.778 Ft/nap
Összes kiadás az II. félévre: 206.117 Ft

A fentiekből látható, hogy az évi 400 e Ft szemétszállítási díjból nem tudok kijönni, ezért kérem a Testületet, hogy kérelmemet pozitívan elbírálni szíveskedjenek.

Dunaszekcső, 1992. július 13.



Sárközi János



vállalkozó
